Diari Oficial de la Generalitat Valenciana


Sumari del DOGV 3018, del 20-06-1997 (1997/8467)

RESOLUCIÓ de 9 de juny de 1997, del conseller de Sanitat, per la qual convoca una oferta d'integració al personal dels serveis ordinaris d'urgència a equips d'Atenció Primària dependents de la Conselleria de Sanitat.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3018

Data del DOGV
:   20-06-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/8467


Data del document
:   09-06-1997

Organisme emissor
:   Conselleria de Sanitat

Tipus de document
:   Resolució

Correcció d'errades

Anàlisi jurídica

RESOLUCIÓ de 9 de juny de 1997, del conseller de Sanitat, per la qual convoca una oferta d'integració al personal dels serveis ordinaris d'urgència a equips d'Atenció Primària dependents de la Conselleria de Sanitat.  
Les ordres de 24 de març de 1995 i de 26 de febrer de 1997, de la Conselleria de Sanitat i Consum preveuen la reestructuració dels actuals serveis d'atenció de les urgències extrahospitalàries a través d'un procés en què s'incloïa efectuar ofertes d'integració de deterrminats efectius als equips d'Atenció Primària.  
Per això, fent ús de les competències delegades per l'article 3 de l'Ordre de 3 de març de 1997 i la Resolució de 20 de novembre de 1991, resolc convocar una oferta d'integració singular a equips d'Atenció Primària, que ha estat negociada amb els representants dels treballadors d'acord amb el que preveu la Llei 9/1987, de 12 de juny, amb subjecció a les següents  
BASES  
Primera. Àmbit d'aplicació  
Es convoca una oferta singular d'integració al personal facultatiu i sanitari que exerceix les seues funcions en propietat en els serveis ordinaris d'urgència relacionats en l'annex I.  
Segona. Places oferides  
Les places objecte d'aquesta convocatòria, i la seua distribució, són les que figuren en l'annex II.  
L'ordre d'adjudicació de les places, en el supòsit que no n'hi haja prou de no ocupades, s'ajustarà als criteris fixats per la Resolució de 28 de març de 1996 del secretari general de la Conselleria de Sanitat i Consum (DOGV núm. 2.736, de 26.04.96 i núm. 2.775 de 21.06.96), amb excepció de les places ocupades per personal amb reingrés provisional que, com que no es tracta d'un concurs de trasllats en el qual estarien obligats a participar, no podrien ser desplaçats.   
Tercera. Requisits dels aspirants  
Els requisits necessaris per a optar a aquesta oferta seran:  
Trobar-se en situació de servei actiu.  
Posseir nomenament en propietat com a metge del Servei Ordinari d'Urgències per a optar a places de medicina general d'equips d'Atenció Primària; practicant o ajudant tècnic sanitari del Servei Ordinari d'Urgències, per a optar a places d'infermeria en equips d'Atenció Primària.  
Quarta. Sol·licituds  
El model de sol·licitud és el que figura com a annex III d'aquesta convocatòria.  
El termini de presentació de sol·licituds serà de 15 dies comptadors a partir de l'endemà de la publicació d'aquesta oferta en el Diari Oficial de la Generalitat Valenciana. Les sol·licituds es presentaran a la Direcció Territorial de Castelló, plaça de l'Hort dels Corders núm. 12, 12414 de Castelló o mitjançant qualsevol de les formes previstes en la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.92).  
A la instància caldrà adjuntar la documentació següent:  
Fotocòpia del Document Nacional d'Identitat.  
Original o fotocòpia compulsada del nomenament en propietat en la categoria corresponent.  
Certificació de serveis prestats amb nomenament en propietat.  
Original o fotocòpia compulsada de la resolució de reconeixement de serveis previs (Llei 70/78 de 26 de desembre), si s'escau.   
Cinquena. Admissió i exclusió d'aspirants  
Quan acabe el termini de presentació de sol·licituds el director territorial publicarà la llista provisional d'admesos i exclosos. D'acord amb el que disposa la base 6.3 de la resolució de 20 de novembre de 1991 les persones interessades disposaran d'un termini de 10 dies naturals per esmenar la falta que n'haguera motivat l'exclusió, o presentar els documents o al·legacions que consideren oportuns en relació amb el contingut de les llistes. Aquest termini començarà a computar-se des que siguen publicades.  
Acabat el termini anterior i vistes les al·legacions presentades, mitjançant resolució expressa elevarà a definitives les llistes, que es publicaran al tauler d'anuncis, amb les rectificacions que pertoquen.  
Al director general de Recursos Humans s'elevarà una còpia de les actuacions fetes i les propostes de resolució d'integració o de denegació perquè les resolga. Al tauler d'anuncis es publicarà el resultat de la resolució amb la indicació de la plaça adjudicada a cada aspirant.  
El personal dels serveis d'urgència relacionats en l'annex I podrà sol·licitar places de la pròpia zona bàsica o de les restants zones de l'àrea o àrees limítrofes. L'oferta d'incorporació a aquestes es resoldrà a favor dels qui tingueren reconegut major temps de serveis a efectes de triennis. Els empats es resoldran en funció de major edat i hi tindrà dret preferent el personal de la mateixa zona de salut.  
Sisena. Dedicació   
El règim econòmic aplicable al personal que opte per la integració serà el que estableix el Reial Decret Llei 3/87, d'11 de setembre, i en les normes de desenvolupament en l'àmbit de l'Atenció Primària. Els llocs de treball oferits tenen assignat el complement específic C previst en l'article 5.4 i en la disposició addicional primera, apartat 3, del Decret 180/96, de 2 d'octubre del Govern Valencià.   
El règim de prestació de serveis serà, indistintament, de matí i/o vesprada. El règim horari s'entén sense perjudici del que poguera correspondre per participació en les diferents modalitats de torns d'atenció continuada.  
El personal que no opte per la integració continuarà prestant serveis en la zona bàsica de salut, amb respecte a les seues condicions laborals de dret necessari, sota la dependència orgànica i funcional del coordinador d'EAP i del director d'Atenció Primària corresponent.  
Setena. Recursos  
Aquesta oferta d'integració, i també els actes administratius que se'n deriven, podran ser recorreguts en els casos i en la forma establida per la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.92).  
Per a allò que no preveu aquesta convocatòria, hom s'atindrà al que disposen les bases generals recollides en la Resolució de 20 de novembre de 1991 (DOGV núm. 1.687, de 19.12.91).  
València, 9 de juny de 1997.- El conseller de Sanitat: Joaquín Farnós Gauchía.   
ANNEX I CASTELLÓ DE LA PLANA  
Àrea 1 SOU Vinaròs Zona 07   
 " Benicarló Zona 02   
Àrea 2 SOU L'Alcora Zona 03   
" Onda Zona 19   
" Vila-real Zona 24   
" Nules Zona 18   
" La Vall d'Uixó Zona 22   
" Burriana Zona 09   
" Almassora Zona 04   
" Castelló Zona 04, 10,11,12,13,14 i 15 Àrea Segorbe Zona 08   
ANNEX II CASTELLÓ DE LA PLANA  
PLACES OFERIDES  
Àrea Zona Centre Med. General Infermeria  
01 01 Santa Magdalena de Pulpis 1   
 02 Benicarló 3   
 03 Forcall 2   
 04 Morella 2   
 05 Catí 1   
 06 Traiguera 1   
 07 Vinaròs 1 3   
02 01 Vistabella del Maestrazgo 1   
 02 Culla 1   
 03 Figueroles 1   
 06 Benicàssim 1 1   
 04, 10, 11,   
 12, 13,   
 14, i 15 Castelló de la Plana 1 2   
 09 Burriana 3   
 10 Borriol 1   
 16 Lucena del Cid 1   
 18 Nules 1   
 19 Onda 1   
 21 Vilafamés 1   
 22 La Vall d'Uixó 2 3   
 23 Villafranca del Cid 1   
 24 Vila-real 2 1   
03 08 Segorbe 1   
 08 Castellnovo 1   
 09 Viver 1   
05 03 Benimàmet 3   
 04 Bétera 1   
 06 Chelva 2   
 08 Godella 1   
 09 Marines 1   
 14 Alpuente 1   
 16 Villar del Arzobispo 2   
 17 Pedralba 1   
   
ANNEX III  
Sr./Sra. ... amb DNI ... amb domicili a ... amb la categoria professional de ... i adscrit/adscrita a la institució sanitària ...  
ACCEPTA, vista la Resolució de ... la seua incorporació al Equip/Equips d'Atenció Primària de ...  
... (lloc) ... (data)  
DIRECTOR TERRITORIAL DE LA CONSELLERIA DE SANITAT A VALÈNCIA